
A honvédtisztjelöltek közérzetének vizsgálata

A katonai egészségvédelem célja: biztosítani minél több katona számára az optimális intellektuális és érzelmi fejlődést, fenntartani azt a személyiségszerkezetet, ami alkalmassá teszi az embert a katonai feladatai maradéktalan teljesítésére, miközben belső harmóniában él önmagával és közvetlen környezetével.
Témaválasztásom indokálasaként, már régóta megfogalmazódott bennem a kérdés, hogy vajon hogyan érzik magukat a mindennapokban a honvédtisztjelöltek, illetve hogy vajon az évek elteltével csökkenhet-e a motiváció, a kedv, az egyetem, és a zászlóalj megítélése, és ha igen miért!?
Sikerült egy olyan kérdőívet megszerkeszteni, amelynek segítségével általánosan átfogó képet kaphatok a tisztjelöltek mindennapjaival kapcsolatban, illetve ahol ki tudom elemezni az évfolyamonként eltérő válaszokat.
Véleményem szerint ez a munka egyaránt jó lehet hallgatótársaimnak, illetve elöljáróimnak, hiszen ők következtetéseket tudnak levonni saját magukra nézve, és úgy tudnak alakítani hozzáállásukon, véleményükön.



